CELEX: 22006D0013
Language: lv
Date: 2005-12-08 00:00:00
Title: 2006/13/EK: EK–Farēru salu Apvienotās komitejas Lēmums Nr. 2/2005 ( 2005. gada 8. decembris ), ar kuru groza Lēmumu Nr. 1/2001, ar ko paredz noteikumus, lai īstenotu Protokolu par veterinārajiem jautājumiem, kurš papildina Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses

13.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 8/46
            
         EK–FARĒRU SALU APVIENOTĀS KOMITEJAS LĒMUMS Nr. 2/2005
   (2005. gada 8. decembris),
   ar kuru groza Lēmumu Nr. 1/2001, ar ko paredz noteikumus, lai īstenotu Protokolu par veterinārajiem jautājumiem, kurš papildina Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses
   (2006/13/EK)
   EK–FARĒRU SALU APVIENOTĀ KOMITEJA,
   ņemot vērā vēstuļu apmaiņas veidā noslēgto Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses,
   ņemot vērā Protokolu par veterinārajiem jautājumiem, kurš papildina Nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses (1), un jo īpaši tā 2. panta pirmo teikumu,
   tā kā:
   
               (1)
            
            
               EK–Farēru salu Apvienotās komitejas veterinārijas darba apakšgrupas 2004. gada 24. augusta sanāksmē Briselē Farēru salas iesniedza ārkārtas rīcības plānu zivju slimību gadījumā un pasākumu plānu tādu zivju likvidācijai, kas inficētas ar lašu infekciozo anēmiju; Kopienas eksperti ir atzinuši, ka abi minētie dokumenti atbilst Kopienas noteikumiem un tādēļ ir pieņemami.
            
         
               (2)
            
            
               Tāpat veterinārijas darba apakšgrupa ir ieteikusi iekļaut Farēru salas Kopienas dzīvnieku slimību izziņošanas sistēmā.
            
         
               (3)
            
            
               Tādēļ veterinārijas darba apakšgrupa ir ieteikusi attiecīgi grozīt EK–Farēru salu Apvienotās komitejas Lēmumu Nr. 1/2001 (2),
            
         IR NOLĒMUSI ŠĀDI.
   1. pants
   EK–Farēru salu Apvienotās komitejas Lēmumu Nr. 1/2001 groza šādi:
   
               1)
            
            
               Lēmuma 7. pantam pievieno šādu punktu:
               “3.   Farēru salas īsteno Padomes Direktīvu 82/894/EEK (3) un piedalās dzīvnieku slimību izziņošanas sistēmā (ADNS). Komisijas un Farēru salu ierēdņi vienojas par Farēru salu dalības praktiskajiem jautājumiem.
            
         
               2)
            
            
               lēmuma 11. panta 1. punkta trešo daļu aizstāj ar šādu daļu:
               “Farēru salas veterinārijas darba apakšgrupai ir iesniegušas ārkārtas rīcības plānu saskaņā ar Direktīvas 93/53/EEK 15. pantu. Ārkārtas rīcības plānā iekļauti likvidācijas pasākumi saskaņā ar Direktīvas 93/53/EEK 6. pantu. 2004. gada septembrī iesniegtais ārkārtas rīcības plāns un likvidācijas pasākumu plāns ir apstiprināti, ieskaitot šajā plānā paredzēto vakcinācijas kārtību. Turpmākus plāna papildinājumus iesniedz Komisijai apstiprināšanai, iepriekš informējot dalībvalstīm Pārtikas aprites un dzīvnieku veselības pastāvīgajā komitejā.”;
            
         
               3)
            
            
               svītro 11. panta 2. punktu.
            
         2. pants
   Šis lēmums stājas spēkā nākamā mēneša pirmajā dienā pēc tā pieņemšanas.
   
      Briselē, 2005. gada 8. decembrī
      
         
            Apvienotās komitejas vārdā —
         
         
            Priekšsēdētājs
         
         Pierre FAUCHERAND
         
      
   
   
      (1)  OV L 305, 30.11.1999., 26. lpp.
   
      (2)  OV L 46, 16.2.2001., 24. lpp.
   
      (3)  OV L 378, 31.12.1982., 58. lpp.”;